ΓΡΑΠΤΗ ΕΡΩΤΗΣΗ E-0323/00

υποβολή: Laura Gonzlez lvarez (GUE/NGL) προς την Επιτροπή

(11 Φεβρουαρίου 2000)

Θέμα: Οι περιβαλλοντικές επιπτώσεις της κατασκευής του αερολιμένα του Castelln (Ισπανία)

Οι αρχές της Αυτόνομης Διοικητικής Περιφέρειας της Βαλένθια σχεδιάζουν την κατασκευή ενός αερολιμένα, μέσα στα όρια των δήμων Bell-lloc del Pla και Vilanova d' Alcolea, στη βάση του Σχεδίου κατασκευής αερολιμενικών εγκαταστάσεων του Castelln και, συμπληρωματικά, του Ειδικού Σχεδίου για τον χαρακτηρισμό οικοπεδικής έκτασης για την κατασκευή αερολιμενικών εγκαταστάσεων.

Οι διαφωνούντες με το σχέδιοποστηρίζουν ότι ο αερολιμένας αυτός:

- θα επηρεάσει σημαντικά τα διάφορα οικοσυστήματα της περιοχής, με αρνητικές συνέπειες για μια σειρά οικοτόπων που προστατεύονται από την Οδηγία 92/43/ΕΟΚ(1) του Συμβουλίου, καθώς και για διάφορα είδη αγρίων πτηνών που προστατεύονται από την Οδηγία 79/409/ΕΟΚ(2) όπως τα Sylvia (τσιροβάκος) undata, Caprimilgus europeus, Galerida (κατσουλιέρης) theklae και, κυρίως, Circus (κίρκος) pyargus, του οποίου ο πληθυσμός είναι ο μοναδικός στην Ευρώπη που φωλιάζει σε θαμνώδεις μεσογειακές εκτάσεις και ο οποίος αποτελεί ένα από τα λίγα είδη που φωλιάζουν σε φυσική βλάστηση" εξάλλου, ο αερολιμένας τοποθετείται κοντά στο Prat de Cabanes, όπου ζούν προστατευόμενα είδη, και στον οικότοπο Desierto de las Palmas, καθώς και σε μια περιοχή που βρίσκεται στη μεσογειακή διαδρομή των αποδημητικών πτηνών, γεγονός που εγκυμονεί κινδύνους για την εναέρια κυκλοφορία"

- θα προκαλέσει στην περιοχή ηχορρύπανση πολύ εντονώτερη από όσοπολογίζεται σε μια μελέτη περιβαλλοντικών επιπτώσεων ήδη ξεπερασμένη, λόγω των τροποποιήσεων πουπέστη το αρχικό σχέδιο"

- δεν θα είναι λειτουργικό, από την άποψη της ασφάλειας, εφόσον ο καιρός στην περιοχή είναι συνήθως ομιχλώδης το πρωΐ και το βράδυ, οι πνέοντες άνεμοι είναι επικίνδυνοι και η συγκεκριμένη τοποθεσία βρίσκεται ανάμεσα σε βουνά" τις συνθήκες αυτές κάνει ακόμη πιό επικίνδυνες ο προσανατολισμός του διαδρόμου προσγείωσης, με κατεύθυνση νοτιοδυτικά-βορειοανατολικά, ο μόνος δυνατός λόγω του γεωγραφικού αναγλύφου της περιοχής.

Για όλους αυτούς τους λόγους, θα μπορούσε η Επιτροπή να επαληθεύσει κατά πόσο γίνονται σεβαστές, στην περίπτωση του σχεδίου αυτού, οι προαναφερθείσες οδηγίες και να ζητήσει από τις ισπανικές αρχές την προληπτική αναστολή οποιωνδήποτε έργων ή ενεργειών στην περιοχή;

(1) ΕΕ L 206 της 22.7.1992, σελ. 7.

(2) ΕΕ L 103 της 25.4.1979, σελ. 1.

Απάντηση της κας Wallstrm εξ ονόματος της Επιτροπής

(31 Μαρτίου 2000)

Πρέπει κατ'αρχήν να σημειωθεί ότι η περιοχή όπου θα κατασκευασθεί ο αερολιμένας που αναφέρει το Αξιότιμο Μέλος του Ευρωπαϊκού Κοινοβουλίου δεν έχει χαρακτηρισθεί από τις ισπανικές αρχές ως περιοχή ειδικής προστασίας των πτηνών βάσει του άρθρου 4 της οδηγίας 79/409/ΕΟΚ(1) του Συμβουλίου, της 2 Ιουνίου 1979, για τη διατήρηση των άγριων πτηνών. Επίσης δεν πρόκειται για περιοχή την οποία η επιστημονική κοινότητα έχει χαρακτηρίσει ως περιοχή με σημασία για τα πτηνά σύμφωνα με τον κατάλογο που εκπόνησαν εθνικοί εμπειρογνώμονες και η Birdlife το 1998 για την Επιτροπή. Εξάλλου, η περιοχή αυτή

δεν έχει συμπεριληφθεί από τις ισπανικές αρχές στον εθνικό κατάλογο με τις τοποθεσίες κοινοτικού ενδιαφέροντος που μπορούν να ενταχθούν στο μέλλον στο δίκτυο Natura 2000 με βάση την οδηγία 92/43/ΕΟΚ(2) του Συμβουλίου, της 21ης Μαΐου 1992, για τη διατήρηση των φυσικών ενδιαιτημάτων και της άγριας πανίδας και χλωρίδας. Συνεπώς, όσον αφορά τη διατήρηση του φυσικού τοπίου, η δεδομένη περίπτωση φαίνεται να ανήκει στην αποκλειστική δικαιοδοσία των εθνικών και περιφερειακών ισπανικών αρχών.

Σχετικά με την οδηγία 85/337/ΕΟΚ(3) του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, σημειώνεται ότι το άρθρο 2 της εν λόγω οδηγίας προβλέπει ότι τα έργα, τα οποία ενδέχεται να έχουν αξιοσημείωτες επιπτώσεις στο περιβάλλον, ιδίως λόγω της φύσης τους, των διαστάσεών τους ή της χωροθέτησής τους, πρέπει ναπόκεινται σε εκτίμηση των επιπτώσεών τους πριν χορηγηθεί η σχετική άδεια.

Η ανωτέρω διάταξη ισχύει για τα έργα που περιλαμβάνονται στα Παραρτήματα Ι και II της οδηγίας. Στο Παράρτημα I, σημείο 7, στοιχείο α) περιλαμβάνεται η κατασκευή αερολιμένων των οποίων ο διάδρομος προσγείωσης και απογείωσηςπερβαίνει τα 2100 m μήκος. Το Παράρτημα II, σημείο 10, στοιχείο δ) αναφέρει την κατασκευή αεροδρομίων άλλων από εκείνα που αναφέρονται στο Παράρτημα I. Σύμφωνα με το άρθρο 4 παράγραφος 1, τα έργα που ανήκουν στις κατηγορίες του Παραρτήματος Ι πρέπει ναποβάλλονται ούτως ή άλλωςποχρεωτικά στη διαδικασία εκτίμησης των περιβαλλοντικών τους επιπτώσεων. Όσον αφορά τα έργα του Παρατήματος II, τα κράτη μέληποχρεούνται να καθορίζουν, βάσει εξέτασης κατά περίπτωση ή βάσει κατώτατων ορίων ή κριτηρίων καθορισμένων από το ενδιαφερόμενο κράτος μέλος, εάν ένα έργο πρέπει ναποβληθεί σε εκτίμηση των περιβαλλοντικών του επιπτώσεων σύμφωνα με τα άρθρα 5 έως 10.

Σημειώνεται ότι η οδηγία 85/337/ΕΟΚ τροποποιήθηκε από την οδηγία 97/11/ΕΚ(4). Ωστόσο, σύμφωνα με το άρθρο 3 παράγραφος 2 της οδηγίας 97/11/ΕΚ, εάν έχειποβληθεί αίτηση χορήγησης αδείας πριν τις 14 Μαρτίου 1999, ισχύουν οι διατάξεις της οδηγίας 85/337/ΕΟΚ στην προηγούμενη έκδοσή της.

Με βάση όσα προαναφέρθηκαν, η Επιτροπή δεν είναι σε θέση, με τις πληροφορίες που της διαβίβασε μόνον το Αξιότιμο Μέλος, να προσδιορίσει εάν ισχύουν οι κοινοτικές διατάξεις που προαναφέρθηκαν. Πρέπει να διευκρινισθεί ότι η Επιτροπή δεν έχει την αρμοδιότητα να ζητήσει, όπως ζητεί το Αξιότιμο Μέλος, από τις ισπανικές αρχές να αναστείλουν τα έργα και τις δραστηριότητες που εκτελούνται στην περιοχή αυτή.

Η Επιτροπή,πό την ιδιότητά της ως θεματοφύλακα των Συνθηκών, θα λάβει ούτως ή άλλως όλα τα αναγκαία μέτρα για να εξασφαλίσει την τήρηση του κοινοτικού δικαίου στη δεδομένη περίπτωση.

(1) ΕΕ L 103 της 25.4.1979.

(2) ΕΕ L 206 της 22.7.1992.

(3) ΕΕ L 175 της 5.7.1985.

(4) ΕΕ L 73 της 14.3.1997.